**PATVIRTINTA**

Kauno lopšelio –darželio ,,Naminukas‘

direktoriaus 2015 m. rugpjūčio 14 d. įsakymu Nr. V-32

**KAUNO LOPŠELIO-DARŽELIO ,,NAMINUKAS“**

**IKIMOKYKLINIO UGDYMO VAIKŲ PASIEKIMŲ VERTINIMO**

**APRAŠAS**

**I. BENDROSIOS NUOSTATOS**

 1.Kauno lopšelio-darželio ,,Naminukas“ ikimokyklinio ugdymo vaikų pažangos ir pasiekimų vertinimo aprašas (toliau – Aprašas) reglamentuoja vaikų pažangos ir pasiekimų vertinimą, informacijos tėvams (įtėviams, globėjams) (toliau – Tėvai) teikimą apie vaikų ugdymo(si) sėkmingumą.

 2.Apraše aptariami vertinimo tikslai ir uždaviniai, nuostatos ir principai, vertinimo planavimas, dokumentavimas, tėvų informavimo tvarka, atsakomybė ir įgaliojimai.

**Pasiekimų aprašas** – tai gairės, padedančios pedagogams, tėvams, švietimo pagalbos specialistams, kitiems ugdytojams ir vadovams suprasti, ko gali pasiekti vaikai nuo gimimo iki šešerių metų bei susitarti dėl vaikų ugdymo tikslų, uždavinių, numatyti ugdymosi rezultatus.

**Vaikų ugdymo(si) pasiekimai** – tai ugdymo(si) procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų.

**Ikimokyklinuko pasiekimų aplankas -** individualios vaiko pažangos ir pasiekimų vertinimo priemonė, kurioje vertinimas grindžiamas pedagogo, vaiko ir jo tėvų bendradarbiavimu.

**II. VERTINIMO TIKSLAI IR UŽDAVINIAI**

1. Tikslai:

 3.1Aprašyti vaikų ugdymo(si) pasiekimus nuo gimimo iki šešerių/septynerių metų kaip pažangos žingsnius, į kuriuos orientuojantis būtų stebima vaikų raida ir pažanga, vertinama ugdymo(si) kokybė;

 3.2Nustatyti esamus ugdytinių gebėjimus bei numatyti tolesnio ugdymo(si) gaires.

1. Uždaviniai:

4.1.Pažinti vaiką (vaiko ugdymo(si) poreikius, interesus, pomėgius, galias, stilių, charakterio ypatumus, kultūrinius skirtumus);

4.2.Atskleisti vaiko pastangas ir pažangą bei skatinti jo ugdymą(si);

4.3.Apmąstyti (reflektuoti) įgyvendintus programos tikslus ir uždavinius;

4.4.Planuoti tolesnio ugdymo(si) perspektyvas individualiai kiekvienam vaikui ir vaikų grupei;

4.5.Apibendrinti sukauptą vertinimo informaciją, koreguoti ugdymo planus;

* 1. Pateikti vertinimo informaciją vaikui, vaiko tėvams ir kitiems ugdytojams.

 **III.** **PASIEKIMŲ APRAŠO NUOSTATOS IR PRINCIPAI**

1. Vertinimo nuostatos:

5.1.Į ikimokyklinį ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti autentiškai mokytis ir kaupti patirtį dialoginėje sąveikoje su pedagogu ir kitais vaikais.

5.2.Kiekvieno vaiko ugdymo(si) pažangai būdingi tie patys žingsniai, tačiau dėl kiekvieno vaiko gyvenimo patirties ir ugdymo(si) stiliaus skirtybių to paties amžiaus vaikų pasiekimai gali skirtis.

5.3.Visoms vaiko raidos sritims – sveikatos, socialinei, kalbos, pažinimo, meninei – skiriamas vienodas dėmesys.

5.4.Orientuojamasi į vaiko vertybinių nuostatų, gebėjimų, žinių ir supratimo visuminį ugdymą(si). Kiekvienas vaikas sėkmingai ugdosi pagal savo galias, jeigu sulaukia reikiamos paramos ir palaikymo. Vaiko pasiekimų ir pažangos refleksija gerina vaiko ugdymo(si) kokybę. Tėvų ir pedagogų bendradarbiavimas sukuria vaikui geriausias ugdymo(si) galimybes.

5.5.Orientuojamasi į vaiko ugdymo(si) kokybės tobulinimą.

1. Vertinimo principai:

6.1.Pozityvumas;

 6.2. Objektyvumas ir veiksmingumas;

6.3. Informatyvumas ir konfidencialumas.

**IV. VERTINIMO CIKLAS**

7.Vaiko pažinimas: informacijos apie vaiką kaupimas (stebime, klausome, fiksuojame).

8.Planavimas: numatomi/koreguojami ugdymo(si) tikslai, uždaviniai, turinys, vertinimo metodai.

9.Duomenų dokumentavimas: sukauptos informacijos apie vaiką analizė, panaudojimas.

10.Informavimas: dalijimasis informacija apie vaiko pažangą su vaiku, tėvais, pedagogais.

**V. VERTINIMO PLANAVIMAS**

11.Vaiko pasiekimai vertinami du kartus per metus: pirminis vertinimas nuo einamųjų metų rugsėjo 1 d. iki spalio 15 dienos, antrinis vertinimas iki gegužės 15 d. Tarpiniai vaikų pasiekimų vertinimai atliekami, jei išryškėjo didelės ugdymo(si) spragos. Vaikų pasiekimus vertinti padeda mokyklos įstaigos specialistai: logopedai, meno pedagogai (muzika), kūno kultūros mokytoja.

* 1. Pirmojo vaiko aprašo paskirtis, fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo(si) individualizavimo ir paramos vaikui formas.
	2. Antrojo vaiko aprašo paskirtis, fiksuoti vaiko pasiekimus, nustatyti, ar tinkamai pasirinkta ugdymo(si) kryptis, numatyti tolesnio vaiko ugdymo(si) tikslus ir uždavinius.

12.Pasiekimai vertinami atsižvelgiant į vaikų amžių. Įrašius vaiką į ugdytinių sąrašą, jam užvedamas ugdymo(si) pasiekimų vertinimo lapas, kuris įsegamas į ,,Vaiko aplanką“.

13.Individualūs vaiko vertinimo rezultatai aptariami individualiuose pokalbiuose su tėvais, su mokyklos administracija, bendri grupių vaikų pasiekimai – mokytojų tarybos posėdžiuose.

12.Ugdymo(si) sėkmingumas/nesėkmės sprendžiamos tik su ugdymo procese dalyvaujančiais specialistais ir tėvais.

13.Metodai, kuriais vadovaujantis vertinama vaiko pažanga: stebėjimas, pokalbis, garso, vaizdo dienoraščiai, pedagogo užrašai, vaiko ugdymo(si) pasiekimų įvertinimas ir kt.

14.Informacija apie vaiką, jo pasiekimus ir daromą pažangą kaupiama „Vaiko aplanke”, kuriame kaupiami ir saugomi vaiko stebėjimų protokolai, kūrybinių darbų pavyzdžiai, atspindintys pasiekimus, vaiko posakiai apie save, aplinkinius, gyvenimą grupėje, šeimoje, pedagogų pastebėjimai, tėvų mintys apie vaiką, draugų vertinimai, vaiko pomėgių aprašymai, nuotraukos, diplomai, padėkos už pasiekimus ir kt.

**VI. VERTINIMO SRITYS**

1. Pasiekimų aprašą sudaro 18 vaiko ugdymo(si) pasiekimų sričių:
	1. Kasdienio gyvenimo įgūdžiai;
	2. Fizinis aktyvumas;
	3. Emocijų suvokimas ir raiška;
	4. Savireguliacija ir savikontrolė;
	5. Savivoka ir savigarba;;
	6. Santykiai su suaugusiaisiais;
	7. Santykiai su bendraamžiais;
	8. Sakytinė kalba;
	9. Rašytinė kalba;
	10. Aplinkos pažinimas;
	11. Skaičiavimas ir matavimas;
	12. Meninė raiška;
	13. Estetinis suvokimas;
	14. Iniciatyvumas ir atkaklumas;
	15. Tyrinėjimas;
	16. Problemų sprendimas;
	17. Kūrybiškumas; 17.18. Mokėjimas mokytis.

 **VII.** **VAIKO UGDYMO(SI) PASIEKIMŲ VERTINIMO METODAI IR BŪDAI**

1. Stebėjimas;
2. Pokalbis;
3. Vaiko veiklos ir kūrybos darbų analizė;
4. Vaiko elgesio faktų analizė;
5. Atskirų situacijų aprašymas;
6. Vaiko įsivertinimas;
7. Anketos tėvams;
8. Fotografavimas, vaizdo įrašai, garso įrašai ir kt.

 **VIII.** **VERTINIMO DOKUMENTAVIMAS**

1. Aplankuose kaupiami:
	1. Vaikų kūrybiniai darbai (su vertinamaisiais komentarais);
	2. Anketinės apklausos;
	3. Specialistų ir tėvų atsiliepimai apie vaiko ugdymo(si) pasiekimų rezultatus;
	4. Vaiko pasiekimų vertinimo ir įsivertinimo formos su komentarais;

26.4. Vaiko ugdymo(si) pasiekimų aprašas.

1. Tėvams informacija apie vaiko pasiekimus teikiama žodžiu ir raštu:
	1. Nuolat supažindinant su vaiko darbais, auklėtojo įvertinimu, pastebėjimais;
	2. Kasdienių pokalbių metu;
	3. Supažindinant su vaiko ugdymo(si) pasiekimų aprašu (nuo spalio mėn. 15 d. iki spalio

30 d. ir nuo gegužės mėn. 15 d. iki 31 d.);

27.4. Skelbimų lentoje pateikiama apibendrinta informacija apie vaikų pasiekimų vertinimą, kokie vaikų gebėjimai bus ugdomi konkretų mėnesį ar pusmetį.

28. Grupės pasiekimai ir pažanga aptariama, analizuojama mokytojų tarybos posėdžiuose, panaudojama tėvų informavimui, ugdomojo proceso tobulinimui, sprendimų priėmimui. Apibendrinta informacija apie grupės pasiekimus ir pažangą fiksuojama „Grupės metų pasiekimų lape“ .

**IX. IKIMOKYKLINIO AMŽIAUS VAIKŲ PASIEKIMŲ ŽINGSNIAI**

1. Pasiekimų žingsniai nubrėžia bendrą judėjimo kryptį skirtingų poreikių vaikams. Vaiko pasiekimų žingsniai veda link ikimokyklinio ugdymo(si) rezultato – šešerių/septynerių metų vaiko esminių nuostatų ir gebėjimų.
2. Vaikų pasiekimai su amžiumi siejami sąlyginai. Vėlesniuose žingsniuose aprašomi tik kokybiškai aukštesnio lygio arba naujai atsiradę gebėjimai.
3. Vaikų pasiekimų žingsniai yra „Ikimokyklinio amžiaus vaikų pasiekimų apraše, pagal kurį pedagogas vertina vaikus du kartus metuose, supažindina tėvus ir bendradarbiauja siekdami bendrų tikslų, kad pasiektų kuo geresnių rezultatų.
4. Vaiko Pasiekimų aprašai saugomi vienerius metus po vaiko išbraukimo iš ugdytinių sąrašo.

**X. ATSAKOMYBĖ IR ĮGALIOJIMAI**

1. Už vaiko pasiekimų ir pažangos vertinimą atsakinga grupės pedagogė/auklėtoja, tėvai ir kiti vaiką ugdantys specialistai.
2. Vaiko pasiekimų ir pažangos vertinimo medžiaga saugoma grupėje. Ji yra konfidenciali.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Kauno lopšelio-darželio ,,Naminukas“

 Metodinės tarybos 2014-11-13 posėdyje

Protokolo Nr.1